[](https://www.google.si/url?sa=i&url=https%3A%2F%2Fvizita.si%2Fclanek%2Fzdravje%2Fznanstveniki-razkrili-kar-bi-vsi-morali-vedeti-o-maslu.html&psig=AOvVaw1xrD4DxsYL4P811MfsGnMz&ust=1585406460867000&source=images&cd=vfe&ved=0CAIQjRxqFwoTCLjx7dHxuugCFQAAAAAdAAAAABAD)NAVODILA ZA DOMAČE DELO pri **ANGLEŠČINI**

**8. razred**

Draga osmošolka, dragi osmošolec,

pričenjamo s tretjim tednom pouka na daljavo. Sedaj poteka vse že kot po maslu…

Ne pozabi, čeprav daleč, sem blizu:

[mateja.zgur@gmail.com](mailto:mateja.zgur@gmail.com) (učenci 8. A),

[katjekar@gmail.com](mailto:katjekar@gmail.com) (učenci 8. B).

Spodaj so navodila za domače delo pri angleščini po dnevih.

Ostani zdrav/a!

Tvoja učiteljica angleščine

**Ponedeljek, 30. 3. 2020**

1. **Naredi oz. dokončaj popravo** 3. projekta V ZVEZEK. Če projekta slučajno še nisi poslal/a, to naredi takoj zdaj!
2. Sedaj **odpri** REŠITVE nalog v DZ za prejšnji teden (najdeš jih v ločeni priponki) in **preveri** naloge v DZ, str. 80. V rokah imej rdeče pisalo ter **kljukaj**, **popravi** in po potrebi **dopolni**, kar manjka.
3. Prejšnji teden si v spletni učilnici spoznal/a »pravljične dimnike« (**fairy chimneys**) v turški pokrajini Kapadokiji, v katerih še danes živi nekaj ljudi. Kakšna pa so še druga bivališča na svetu? To boš spoznal/a v DZ na str. 146–147. **Preberi in reši** nalogi 1a in 1b.
4. **Reši** še DZ, str. 97, za ponovitev besedišča v zvezi z domovi.

**Torek, 31. 3. 2020**

1. Te dni, ko smo več doma, gotovo pridno pomagaš pri hišnih opravilih. V angleščini jim rečejo **chores** (izgovorjava: »ČORZ«). Danes si najprej **preberi besedilo** v U., str. 102 – celo stran.
2. **Preberi** še opise gospodinjskih opravil na naslednji strani (U., str. 103, nal. 3a) ter si oglej tudi sličice. **To počni 1 minuto**. Nato **učbenik zapri**.
3. **V zvezek napiši** naslov Daily chores ter po spominu poskusi napisati čim več gospodinjskih opravil. Ko se ne spomniš več nobenega, odpri U. in **prepiši** še vsa opravila, ki se jih nisi sam/a spomnil/a.
4. **Reši** DZ, str. 98, za ponovitev besedišča.
5. **V spletni učilnici za angleščino te čaka nova naloga. Reši jo do jutri, torej do srede, 1. 4. 2020.**

**Petek, 3. 4. 2020**

1. **Preberi pravila** v U., str. 107 – celo stran.
2. V zvezek **napiši** naslov The Present Simple (NAVADNI SEDANJIK) ter za ponovitev prepiši pravila, kako tvorimo TRDILNO, NIKALNO in VPRAŠALNO poved v sedanjiku, kadar opisujemo svoje navade.
3. **V zvezek prepiši** vsa pravila pod točko II. – Adverbs of frequency (PRISLOVI ZA IZRAŽANJE POGOSTOSTI).
4. **Naredil/a boš še dve nalogi slušnega razumevanja.** Odpri U. na str. 104 ter najprej prepiši nalogo 4a (celotno tabelo) v zvezek. Poslušaj posnetek ter izpolni tabelo: <https://touchstone.si/audio/ts8/104_Listen.mp3>
5. **Prepiši še povedi** pri nalogi 4b ter jih med poslušanjem dopolni s časovnimi prislovi: <https://touchstone.si/audio/ts8/104_Listen_and_complete.mp3>